בית הספר המחוזי ע"ש רוזה כהן

הכניסה לחווה לחינוך חקלאי בפתח תקווה
בוגרי החווה (סביבות 1942). [[רחבעם זאבי עומד לפני העץ (העץ ברקע עדיין קיים), נמרוד אשל עומד שישי מימין, רפי איתן יושב בשורה הראשונה במרכז]]
בית הספר המחוזי ע"ש רוזה כהן בגבעת השלושה הוא בית הספר המחוזי הראשון של זרם העובדים. נוסד ביוזמת רוזה כהן, אמם של יצחק רבין ורחל רבין-יעקב, כבית ספר המשך לבתי החינוך לילדי העובדים.

==היסטוריה==
בית הספר נפתח בסתיו 1934 בקיבוץ גבעת השלושה הישן (כיום בפתח תקווה). בתחילה הוקם בית הספר באופן זמני בתוך הקיבוץ כמוסד דו-שנתי שממנו המשיכו תלמידים רבים לבית הספר החקלאי כדורי. לאחר שנמצאה עבורו קרקע מתאימה ליד הקיבוץ, הפך בית הספר למוסד ארבע שנתי ולמקום לימוד של מספר ענפי משק חקלאיים: גידולי שדה, גפן, הדרים, לול, רפת, עיזים ומכוורת. 
בית הספר איפשר מגורים בתנאי פנימייה והתאפיין ברוח החלוציות והיצירה, בחינוך לעבודה, בחיי חברה עשירים ובעיצוב דמות המפעל החינוכי מתוך התלהבות, מסירות ואמונה. לימודי הטבע נלמדו מתוך מגמה ליצור קשר נפשי לטבע ולמולדת. על בית הספר ותלמידיו נרקמו סיפורים וצ'יזבאטים כמיטב מסורת הפלמ"ח.

רבים מבוגרי בית הספר המחוזי התגייסו לפלמ"ח והיו מעורבים בתחומי הביטחון, התיישבות, ההווי, הכתיבה וכן בהנהגת המדינה. 

מנהל בית הספר היה יהודה ארליך ועל סגל המורים נמנו: מרדכי פרידמן, יצחק דמיאל, שמואל יוסף פנואלי, זאב זמירי, [http://www.haaretz.co.il/hasite/pages/ShArtPE.jhtml?itemNo=926264 יהושע קוגלר], שמואל שלמון, יהודה מלין, ברוך אייזנשטדט, יוסף בורשטיין, יוסף קריספין ומאיר כהן.

בית הספר נסגר עם פרוץ מלחמת העצמאות. המשיך אותו בית המדרש למורים וגננות בגבעת השלושה - לימים סמינר ע"ש אליעזר שיין. כיום פועלים במקום חווה לחינוך חקלאי ולימודי הסביבה לילדי פתח תקווה, בית ספר ארצי לעובדי חינוך ונוער של משרד החינוך וכן מוסדות אזוריים נוספים.

רבים מתלמידי בית הספר המחוזי והסמינר נפלו במלחמות ישראל.

== המאבק לשימור המקום ==
בתחילת המאה ה-21 הגישה הוועדה המקומית לתכנון ולבנייה של פתח תקווה המלצה לשנות את ייעוד הקרקע כדי לאפשר בנייה רוויה למגורים במקום. מספר גופים (וביניהם המועצה לשימור אתרי מורשת בישראל, החברה להגנת הטבע, השדולה החברתית-סביבתית בכנסת, עמותת "פתח תקווה זה אני", עמותת אדם טבע ודין ואחרים) הגישו התנגדויות לתוכניות בתמיכת עצומה שנחתמה על ידי רבים מתושבי העיר. ב-2007 החליטה הוועדה לשימור אתרים בפתח תקווה לפעול לשימור המקום

== אתרים היסטוריים ==
בשיתוף עיריית פתח תקווה והמועצה לשימור אתרי מורשת בישראל הוכרז שטח החווה החקלאית כאתר מורשת והוצבו בו מספר שלטים כחולים של המועצה שמוסרים מידע על המבנים ההיסטוריים במקום:
<gallery widths="150px" heights="150px">
Petah Tikva - The farm for agricultural education - Sheep pen - 3.jpg|הדיר
Petah Tikva - The farm for agricultural education - The cowshed - 3.jpg|הרפת
Petah Tikva - The farm for agricultural education - The hatchery - 3.jpg|בית האימון לאפרוחים
Petah Tikva - The farm for agricultural education - The Classrooms and the boarding school - 2.jpg|כיתות הלימוד
Petah Tikva - The farm for agricultural education - The Tree Avenue and Agricultural School Classrooms - 6.jpg|שדרת הדקלים והגרווילאות
Petah Tikva - The farm for agricultural education - The Boarding school - 2.jpg|הפנימייה
</gallery>

==קישורים חיצוניים==

* [http://sites.google.com/site/ourgreenpt/farm/veterans כנס תלמידי ובוגרי בית הספר המחוזי גבעת השלושה, 29.5.2007]
* [http://cms.education.gov.il/EducationCMS/Units/Mazkirut_Pedagogit/Chaklaut/Chavot/PT.htm החווה לחינוך חקלאי ולימודי סביבה - פתח תקווה, באתר משרד החינוך]
* [https://sites.google.com/site/ourgreenpt/farm/shdera בית הספר החקלאי בפתח תקווה]

== הערות שוליים ==

קטגוריה:פתח תקווה: תיכונים
קטגוריה:אתרי מורשת במחוז מרכז
קטגוריה:גבעת השלושה
קטגוריה:המנדט הבריטי: חינוך